ÅRSMELDING FRA STYRET SESONGEN 2019/20

Styret i Vinne Skilag har sesongen 2019/2020 bestått av:
Leder: Margrete Skjerve
Nestleder: Eivind Grande Gudding og John Sverre Barli
Kasserer: Morten Langnes
Sekretær: Silje Bjørken
Sportslig leder: Mari Gudding (langrenn) og Erik Aunøien (skiskyting)
Styremedlem: Håkon Skjerve
Styremedlem: Roger Karlsen
1. Varamedlem: Thomas Bjørken
2. Varamedlem: Erlend Kålen

Styret har avholdt 10 styremøter og behandlet 31 saker.

Arbeidsfordelingen i styret har vært god. Vi har vært representert på:
· Skikretsting
· Møter i Verdal idrettsråd
· Team Innherred skiskyting
· Team Innherred langrenn
Vi har gjennomført dugnader for å skaffe inntekter til skilaget:
· Vinne Bingo
· Rulleskirenn på Øras dager
· Palledugnad ifb med Øras dager
· Høstdugnad i skiløypa
· Skoletømming og loppemarked ifb med renovering av Vinne skole
· Skilotteriet

Sportslig har vi gjennomført og bidratt på:
· Miljøsamling Vålådalen
· Miljøsamling Edsåsdalen
· Verdalssamling
Vi har arrangert:
· Rulleski-sprint, Vinne skilag Grand Prix, på Øras dager
· Skiskytterskole
· 3 klubbkaruseller
· KM skiskyting
· KM sprint langrenn
· Innherredskarusell

Fra slutten av mai 2019 og gjennom hele sommeren ble det gjennomført skiskyttertreninger, og i mai/juni ble det også arrangert rulleskitreninger for de eldste utøverne. I august arrangerte vi rulleskirenn i forbindelse med Øras dager, i samarbeid med Leirådal IL. Fra slutten av august til etter høstferien var løpere fra Vinne skilag med på rulleskitreninger som var et samarbeidsprosjekt mellom klubbene i Verdal. Fra skolestart høsten 2019 ble det to skytetreninger i uka for skiskytterne. Etter høstferien startet det opp barmarkstrening for 3.klasse og eldre, med kveldsmat. Det ble også arrangert styrketrening i høstsesongen.
I september var ca 50 stor og små med på miljøsamling til Vålådalen. Trivelige og sosiale dager med trening og leik i gymsal, rulleski- og skyteøkter, myrfotball og langtur. I månedsskille november desember var det miljøsamling i Edsåsdalen med ca 90 deltagere. Fine forhold for trening, lek og trivsel. Både Vålådalen og Edsåsdalen er viktige miljøskapende samlinger for skilaget. Utøverne blir kjent med hverandre på tvers av kjønn og alder, og de voksne blir godt kjent. Utrolig fint at så mange kan møtes over gode måltid, i leik og moro, og i gode treningsøkter.
[bookmark: _GoBack]Snøsesongen startet bra, og vi gjennomførte mandagstreninger og en klubbkarusell allerede i desember. Januar og februar var snøfattig i skianlegget vårt, og den ene uka etter den andre gikk uten at vi fikk gjennomført treninger eller renn der. Utøverne var likevel i aksjon, på trening som skilaget arrangerte på Frolfjellet og på renn i langrenn og skiskyting. Boller og kakao rundt bål på Frolfjellet etter mandagstrening gjør godt for miljøbygginga i klubben vår. Det har vært en utfordrende vinter hvor flere renn ble avlyst, som Lille Arnljot Gelline, Arnljot Gelline og Verdalskarrusell. Skiskolen som var planlagt til 17. og 18 februar, med positiv påmeldingen, måtte også avlyses pga snømangel. Vi arrangerte både KM skiskyting, KM sprint langrenn og Innherreds karusell skiskyting – vellykkede renn med fornøyde utøvere og relativ god oppslutning. Miljøturen i år ble KM i stafett på Midterfjellet, Følling, med 24 utøvere til start spredt på mange aldersklasser. På flere renn, både langrenn og skiskyting, har Vinne skilag vært godt representert og det kan vi være virkelig stolte av. Vi har hatt deltakere på hovedlandsrenn langrenn og skiskyting, Norgescup og NM junior skiskyting. Selv om det har vært færre renn på hjemmebane, og færre mandagstreninger med kveldsmat har styret en oppfatning av at skilaget opprettholder aktivitetsnivået sitt – og starten av sesongen 20/21 ser lys ut om man ser på deltakelse på rulleskitreninger og skytetreninger. 
Snømengde er hver vinter utfordrende, rekruttering jobbes det alltid med og skilaget er stadig i dialog med andre klubber og lag for å finne gode løsninger – både for å få rekruttert, samarbeidet og arrangert renn. Vi høster godord fra andre klubber når det gjelder miljøbygging, og av folk flest når det gjelder et flott tilrettelagt nærmiljøanlegg som er i stadig utbedring og alltid klart til bruk når snøen legger til rette for det. Her må dugnadstimer som legges ned av foreldre og frivillige i skilaget nevnes. Alle komiteer og frivillige gjør en super innsats, som styret er veldig takknemlig for.
Det rekrutteres godt i skilaget vårt, med god deltagelse på treninger og renn. Dette, sammen med engasjerte foreldre, gjør Vinne skilag til et skilag som fungerer godt.
På vegne av styret, tusen takk.
For ytterligere informasjon henvises det til de ulike komiteenes årsmeldinger.
Verdal 
Margrete Skjerve
Leder, Vinne skilag
